stanford-oval/wikipedia huggingface dataset:
ליפאז
הערות שוליים

↑  מיטס דינה, לוי יצחק, אנגל אסתי, תרופות - המדריך השלם החדש, הוצאת ספרי חמד, 2001.
1 2  Jaeger, Karl-Erich, and Thorsten Eggert. "Lipases for biotechnology." Current opinion in Biotechnology 13.4 (2002): 390-397.
↑  Houde, Alain, Ali Kademi, and Danielle Leblanc. "Lipases and their industrial applications." Applied biochemistry and biotechnology 118.1-3 (2004): 155-170.
| --- | --- |
בקרת זהויות :  NLI: 987007531511605171  BnF: cb12122102g (data)  LCCN: sh85077289  NDL: 00576465 
הבהרה: המידע בוויקיפדיה נועד להעשרה בלבד ואינו מהווה ייעוץ רפואי.
אנימאגוס

בסדרת ספרי הארי פוטר, אנימאגוס הוא קוסם אשר לו היכולות להפוך לחיה כרצונו. החיה אליה הופכים הקוסם או המכשפה היא השתקפות של האישיות שלהם, ואינה בשליטתם. יכולת זו אינה מולדת, אלא נרכשת באמצעות קסמים. כל אנימאגוס חייב להירשם למשרד הקסמים. לרוב, הפטרונוס של האדם דומה או שווה לצורתו האנימגית, אך דבר זה אינו הכרחי.
אטימולוגיה

השם אנימאגוס מורכב משילוב המילים חיה (באנגלית: animal) וקוסם (בלטינית: magus).
תכונות מיוחדות

טרנספורמציה אנימאגית יכולה להתבצע ללא שרביט קסם. כאשר אנימאגוס עובר טרנספורמציה, לחיה יש מראה של חיה רגילה. אך בספר "הארי פוטר והאסיר מאזקבאן" מצוין כי העכברוש מחמד של רון ויזלי, סקאברס (שמאוחר יותר מתגלה כצורת החיה של פיטר פטיגרו), חי 12 שנים, בעוד שתוחלת החיים הרגילה של העכברוש היא 3 שנים. בנוסף, אנימאגוס בצורת החיה שלו שומר על יכולתו לחשוב כבן-אנוש, וזהו ההבדל המהותי בין להיות אנימאגוס לבין שינוי צורה לחיה. מאפיינים של הצורה האנושית של האנימאגוס יכולים להתבטא בצורת החיה, לדוגמה הסימן סביב העיניים של דמות החתולה של מקגונגל מזכירים את המשקפיים של דמותה האנושית.
תיעוד היסטורי

אחד התיעודים מוקדמים לקיומם של אנימאגוסים, מופיע במעשיות בידל הפייטן. במעשיה "בביטי רביטי והגדם המגעגע" מסופר על מכשפה ההופכת לארנבת. עם זאת, באגדה מסופר שהאישה יכלה לדבר באותה בצורת חיה, דבר שאינו אפשרי לאנימאגים. ייתכן שזו "חירות ספרותית" שהסופר לקח לעצמו, או שזה בגלל שבידל רק שמע על אנימאגים, אך לא היה בקי בהם מספיק כדי לדעת עליהם פרטים רבים.
הרישום למשרד הקסמים

כל אנימאגוס חייב להירשם במשרד הקסמים. בעת ההרשמה יש לתת למשרד הקסמים מספר נתונים:
החיה שאליה הופך האנימאגוס.
סימנים לזיהוי האנימאגוס במצב האנימאגי שלו. לדוגמה: סימנים מסביב לעיניים בצורת המשקפיים שיש לאנימאגוס.
הוכחה שמטרותיו של האנימאגוס לא רעות.
ידוע שבמאה העשרים יש שבעה אנימאגים רשומים ומספר לא ידוע של אנימאגים לא רשומים, בסדרה מוזכרים ארבעה אנימאגים לא רשומים ואנימאגית רשומה אחת.
| אנימגוסים המופיעים בספרים | רשום/לא רשום | החיה אליה הקוסם/המכשפה הופכים |
| --- | --- | --- |
| מינרווה מקונגל | רשומה | חתולה |
| ריטה סקיטר | לא רשומה | חיפושית |
| ג'יימס פוטר (קרניים) | לא רשום | אייל (מכאן שמו - קרניים. גם צורתו של הפטרונוס שלו היא אייל) |
| סיריוס בלק (רך-כף) | לא רשום | כלב |
| פיטר פטיגרו (זנב - תולע) | לא רשום | עכברוש |
ראו גם

הארי פוטר – מונחים
הארי פוטר (סדרת סרטים)
הארי פוטר – דמויות משנה
ג'יי קיי רולינג
איך מוצאים את החברה הכי טובה

|  מידע כללי |
| --- | --- |
 מאת:  בי בירדסונג
 איורים:  לוסי פלמינג
 שפת המקור:  עברית 
 סוגה:  ספרות ילדים
 הוצאה
 הוצאה בשפת המקור:  Rodale Kids
 תאריך הוצאה:  2021
 הוצאה בעברית
 הוצאה:  תכלת הוצאה לאור
 תאריך:  2022
 
איך מוצאים את החברה הכי טובה? (באנגלית: How to Spot a Best Friend) הוא ספר ילדים מאת בי בירדסונג (Bea Birdsong) המיועד לגילאי 3-7.
הספר מלווה באיורים של לוסי פלמינג ומטרתו ללמד ילדים קטנים על חשיבות החברות, האדיבות והדדיות.
רקע

בי בירדסונג, מחברת הספר, היא מורה לשעבר המאמינה בכוחם של ספרים לחנך ילדים ולעודד אותם. הספר נכתב מתוך רצון להעניק לילדים כלים חברתיים וללמד אותם על החשיבות של חברות אמת.
הספר יצא לאור באנגלית בהוצאת Rodale Kids בשנת 2021 ופורסם בעברית בשנת 2022 בהוצאת "תכלת". הוא תורגם מאנגלית על ידי דנה טל.
הספר הגיע למקום השני ברשימת הספרים האהובים ביותר על תלמידי ישראל בקטגוריית הספרים האהובים ביותר על תלמידי הגנים הבוגרים (5-6).
על הספר > תקציר העלילה

הספר נפתח עם הכרזתה של ילדה קטנה בדרכה ליום הראשון בגן חובה: "היום אמצא את החברה הכי טובה שלי". אמה של הילדה משיבה לה בזהירות שהדבר עשוי לקחת זמן, אך הילדה בטוחה שהיא תצליח לזהות את החברה הכי טובה מיד. בהמשך, מתפתחת שיחה מעניינת בין הבת לאם על היכרויות חדשות ועל חברות אמת. הספר מציג סימנים המוכיחים לקוראים שהילדה מצאה את החברה הכי טובה שלה, כמו: כאשר חברה יושבת לידה בשעת סיפור, נותנת לה יד בחלקים המפחידים, מתחשבת בה, עוזרת לה ומגלה אמון ביכולותיה.
על הספר > איורים

הספר מלווה באיורים צבעוניים המציגים מגוון של ילדים, עם משקפיים, בכיסא גלגלים ובצבעי עור שונים. הם תורמים להעברת המסרים של הכללה ושוויון.
על הספר > מסרים וערכים

בלב הסיפור עומדים הערכים של אדיבות והדדיות. המסר המרכזי של הספר הוא שלהיות החברה הטובה ביותר חשוב לא פחות מאשר למצוא את החברה הטובה. הספר מזמין ילדים ומבוגרים כאחד לדו-שיח על משמעות החברות ועל הדרכים להיות חברים טובים יותר זה של זה.
ביקורות

על הספר נכתב כי הוא מלא בקסם ומשדר אופטימיות, הוא מעודד ילדים קטנים למצוא חברויות חדשות ולהיות החברים הטובים ביותר זה של זה. הספר משלב עלילה מרתקת עם מסר חשוב וערכי - כדי למצוא את החברה הכי טובה, חשוב גם להיות החברה הכי טובה. הספר מומלץ לילדים קטנים שמתחילים גן חדש וגם לילדים גדולים יותר. הוא מעודד אותם ומעניק להם ביטחון לקראת מפגשים חברתיים וביצירת חברויות חדשות. המבקרים מציינים שהספר מסביר בצורה בהירה איך מבדילים בין חברה רגילה לחברה הכי טובה, ומעודד את הילדים להיות חב-רותיים ופתוחים.
הערות שוליים

1 2 3  נוריתה, פרידה נובוגרוצקי, כרמית בר גיל., איך מוצאים את החברה הכי טובה? - בי בירדסונג, באתר נוריתה, ‏24/9/2022, 10/9/2022, 6/9/2022
↑  עם פתיחת אירועי שבוע הספר: רשימת הספרים האהובים ביותר על תלמידי ישראל לשנת תשפ"ד
1 2 3 4  איך מוצאים את החברה הכי טובה | צומת ספרים, באתר www.booknet.co.il
↑  ספרייה - סקירת ספרי ילדים ונוער - סמינר הקיבוצים, באתר www.smkb.ac.il
1 2  כרמית ספיר ויץ, ‏"איך מוצאים את החברה הכי טובה": על משמעות של חברויות, חום וחיבה לגילי 4 ומעלה, באתר מעריב אונליין, 2 בדצמבר 2022
ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "איך מוצאים את החברה הכי טובה".
יעל וילנר

יעל וילנר (נולדה ב-22 בספטמבר 1959) היא שופטת בבית המשפט העליון. קודם לכן כיהנה כשופטת בבית משפט השלום ובבית המשפט המחוזי בחיפה.
ראשית חייה

נולדה לרות חנה ולנחום אריאלי. היא נכדתו של הרב יצחק אריאלי ואחייניתו של הרב מרדכי אילן. למדה לימודים תיכוניים באולפנת חורב בירושלים, וסיימה את לימודיה ב-1977. בתקופה זו השתתפה בניסיון ההתנחלות הראשון של גוש אמונים בסבסטיה, שבשומרון. ב-1978 שירתה בשירות לאומי בקריית שמונה.
בשנים 1978–1982 למדה משפטים באוניברסיטה העברית בירושלים ותוך כדי הלימודים, בשנים 1980–1981, שימשה עוזרת פרלמנטרית לחבר הכנסת חיים קופמן מ"הליכוד". התמחתה אצל שופט בית המשפט העליון משה בייסקי ולאחר מכן אצל דורית ביניש בפרקליטות המדינה. בשנת 1983 הוסמכה כעורכת דין, ובשנים 1983–1998 עבדה כעורכת דין.
קריירה

ביוני 1998 מונתה וילנר לשופטת בבית משפט השלום בחיפה.
באוקטובר 2004 מונתה לרשמת ושופטת בפועל בבית המשפט המחוזי בחיפה ובינואר 2006 מונתה לשופטת בבית משפט זה.
בדצמבר 2011 הייתה מועמדת לכהונה בבית המשפט העליון, אך לא נבחרה.
בפברואר 2017 נבחרה לשופטת בבית המשפט העליון, וב-30 באוקטובר 2017 החלה לכהן בתפקיד זה.
פסיקותיה

וילנר נחשבת לשופטת שאיננה נוטה באופן מובהק לשמרנות או לאקטיביזם.
פסיקותיה > אזרחי

בינואר 2019 הייתה שותפה לדעת הרוב שפושט רגל זכאי לצו הפטר גם על חוב הנובע מערבות למזונות.
פסיקותיה > נזיקין

בכל הנוגע לתביעות בנזיקין על רשלנות הרשויות בביצוע תפקידי רישוי ופיקוח כתבה:
בנובמבר 2007, כשופטת במחוזי, פסקה פיצויים בסך 937,000 ש"ח לתלמיד כיתה ה', שלאחר שהוצא מהכיתה שיחק ונפגע בעינו ונותר עם 50% לקות ראייה.
ביוני 2018 קבעה בדעת הרוב, לצד דוד מינץ, שהפטור של חברת ביטוח מתשלום למבוטח שניסה לרמות את החברה חל גם כלפי צד ג' תם לב.
פסיקותיה > תביעות ייצוגיות

באוגוסט 2015 דחתה תובענה ייצוגית נגד רשת "ארומה" בגין אי-אכיפת החוק למניעת העישון במקומות ציבוריים והחשיפה לעישון בסניפיה, בנימוק שלרשת אין אחריות לאכיפת החוק, אלא רק הזכיינים אחראים לכך.
פסיקותיה > דיני תחרות

במרץ 2023 כתבה פסק דין שאושר על ידי עמיתיה, שקיבל את ערעור תנובה וקבע שלא הוכח שתנובה גבתה מחיר לא הוגן על הקוטג'. בפסק הדין כתבה:
בפסק דין אחר קבעה בהסכמת עמיתיה שנוהל של הצגת מחירים גבוהים עליהם ניתנות הנחות כדבר שבשגרה היא התנהלות מטעה המהווה עילה לתביעה. בפתח פסק הדין כתבה:
באותו פסק דין גם קבעה שהצגת המחיר ללא מע"מ, תוך הדגשה שהמחיר אינו כולל מע"מ, שונה ופחות חמורה מהצגת מחיר ללא מע"מ, ללא הבהרה כזאת.
פסיקותיה > פלילי

וילנר קבעה בדעת רוב שהפיצוי לפי סעיף 80 למי שזוכה קשור קשר הדוק לדיון הפלילי ואינו יכול להינתן בתביעה אזרחית מאוחרת.
פסיקותיה > פלילי > ענישה

בהתייחס לענישה כתבה השופטת וילנר על חשיבותם של שיקולי השיקום של העבריין:
חשיבותו של ההליך השיקומי, המסייע לנאשם לצאת ממעגל העבריינות ולהשתלב באורח חיים יציב וקונסטרוקטיבי, אינה נעוצה אך בטובתו של הנאשם, וההתחשבות בשיקולי שיקום אינה בבחינת הפעלת 'מידת הרחמים' או התנהלות של לפנים משורת הדין. אדרבה, יש בשיקולים אלה כדי לקדם את האינטרס של כלל הציבור, ואף להגן על קורבנות פוטנציאליים – לא פחות, ולעיתים אף יותר, משיקולי ההרתעה. הדברים האמורים נכונים ביתר שאת עת עסקינן בעבירות מין, שכן ממחקרים שנערכו בתחום עולה כי שיעור הישנות העבירות בקרב עברייני מין אשר לא עברו הליך שיקומי – גבוה, וכי לאורך זמן אף גוברות תדירות העבירות וחומרתן.
פסיקותיה > מנהלי

במאי 2012, בהיותה שופטת בבית המשפט המחוזי, דחתה עתירות נגד התוכניות שייעדו את היישוב חריש לאוכלוסייה החרדית בלבד, לאחר שהתוכניות תוקנו ונתנו לטענתה איזון סביר בין הצורך לספק שכונות לחרדים ובין צורכי האוכלוסייה הלא חרדית.
פסיקותיה > מפסיקותיה בבית המשפט המחוזי

בינואר 2006 פסקה כי "כאשר הקטינים נמצאים במשמורת משותפת של שני הוריהם, והאב נושא באופן ישיר בחלק מהוצאות ילדיו הקטינים, על האב לשלם לקטינים במקרה כזה, מזונות מופחתים", אך ציינה: "איני רואה דופי בכך כי הנטל הכלכלי הכולל המוטל על האב בהסדרי משמורת משותפת, יהיה גבוה יותר לעומת דמי המזונות המוטלים עליו בהסדר משמורת בלעדית אצל האם, וזאת כאשר משקללים את דמי המזונות עם ההוצאות בהן האב נושא באופן ישיר". וילנר חזרה על דבריה אלו בפסקי דין שנתנה גם לאחר עשור.
במרץ 2009 קבעה תקדים כאשר תיקנה טעות בחוק על ידי הוספת מילה, במקום דרך פרשנות. בעניין פטור מארנונה למעונות יום הוסיפה את המילה "מעון".
ביוני 2009 הורתה לצוות רפואי בבית החולים לטפל ביולדת ובעובר שברחמה בכל דרך הנראית לרופאים, לרבות ניתוח. הוראה זו ניתנה בעת הלידה, למרות התנגדותה של היולדת, וזאת משום שנשקפה סכנה ליולדת ולעובר.
חיים אישיים

נשואה ליוסף וילנר ואם לארבעה. מתגוררת בשכונת נווה שאנן בחיפה. אחיה, אבי אריאלי, היה ראש המחלקה היהודית בשב"כ. וילנר היא דתייה.
לקריאה נוספת

ד"ר שי חורב (2018). "יעל וילנר". לקסיקון החיפאים, אישים ודמויות בחיפה. דוכיפת הוצאה לאור. pp. 151–152.
הערות שוליים

1 2  סרוגים משפיעים: יעל וילנר, באתר ערוץ 7, ‏23.06.22 (ארכיון)
↑  האתר הרשמי של הרשות השופטת – קורות חיים שופטים, באתר judgescv.court.gov.il
↑  מתוך קורות חייה באתר שופטים בישראל
↑  מתוך קורות חייה באתר שופטים בישראל
↑  חן מענית, ‏הוועדה הכריעה: אלה ארבעת השופטים החדשים שימונו לעליון, באתר גלובס, 22 בפברואר 2017
↑  הודעה על מינוי שופטים, ילקוט הפרסומים 7618, התשע"ח, 30 באוקטובר 2017, עמ' 1270
↑  חן מענית, ‏הוועדה לבחירת שופטים מכונסת: סיכוי טוב לוילנר ואלרון, באתר גלובס, 22 בפברואר 2017
↑  ע"א 8096/17 עידית סקוק נ' סבטלנה איסחקוב, ניתן ב־3 בפברואר 2019
↑  ע"א 1751/18 עיריית אשקלון נ' פלוני, ניתן ב־2 באוקטובר 2019
↑  ת"א (מחוזי חי') 915/02 ק.ג. נגד משרד החינוך ואחרים, ניתן ב-28 בנובמבר 2007
↑  רע"א 1219/18 שי פרץ נ' שלמה חברה לביטוח בע"מ, ניתן ב־18 ביוני 2018
↑  גור מגידו, ‏נדחתה ייצוגית נגד ארומה בגין אי-אכיפת החוק נגד עישון בסניפיה, באתר גלובס, 25 באוגוסט 2015
↑  ע"א 4120/20 אופיר נאור עו"ד נ' תנובה מרכז שיתופי לשיווק תוצרת חקלאית בישראל, ניתן ב־20 במרץ 2023
↑  ע"א 6930/19 עמית הרפז נ' נגב קרמיקה שיווק (1982) בע"מ, ניתן ב־6 בפברואר 2023
↑  ע"א 6930/19 עמית הרפז נ' נגב קרמיקה שיווק (1982) בע"מ, ניתן ב־6 בפברואר 2023, סעיף 80
↑  ע"א 7801/20 דמיס רפאלוב נ' מדינת ישראל, ניתן ב־13 בינואר 2022
↑  ע"פ 4802/18 פלוני נ' מדינת ישראל, ניתן ב־29 בינואר 2019
↑  עינת פז-פרנקל, ‏נדחו העתירות: 50 אלף חרדים יישבו ביישוב חריש, באתר גלובס, 1 במאי 2012
↑  עע"ם 4274/12 חריש הירוקה אגודה שיתופית להתיישבות קהילתית בע"מ נ' המועצה הארצית לתכנון ובנייה, ניתן ב־23 באוקטובר 2012
↑  ע"מ (מחוזי חי') 318/05 פלוני נ' פלונית, ניתן ב-30 בינואר 2006
אריה אביאב, המהפכה בתשלום מזונות בישראל - האם מוצדקת?, באתר "משפטי", 30 ביוני 2015
↑  עמ"ש (מחוזי חי') 51098-09-14 א.כ. (קטין) ואחרים נגד ב.כ, ניתן ב-8 בפברואר 2015
↑  נועם שרביט, ‏לראשונה: ביהמ"ש תיקן טעות בחוק על ידי הוספת מילה ולא דרך פרשנות, באתר גלובס, 30 במרץ 2009
↑  פסק הדין - באתר ארנונה
↑  ה"פ (מחוזי חי') 23437-06-09 פלוני נ' פלונית, יוני 2009
↑  שרון פולבר, מהפכה בעליון: שלושה מארבעת השופטים שנבחרו - שמרנים, באתר הארץ, ‏22 בפברואר 2017 (ארכיון)
| --- | --- |
בקרת זהויות :  GND: 1355239206
שירים שהוקלטו על ידי אביב גפן

אביב גפן.
סטיבן וילסון, שותפו של גפן ללהקת בלאקפילד. בנוסף, הקליט עם גפן את עם הזמן.
ברט אנדרסון הקליט עם בלאקפילד את "Firely".
יהונתן גפן, אביו של אביב, מחבר "אבא תרנגול", "רכבת העמק" ו"יהיה טוב".
מיכה שטרית הקליט עם גפן את "אושר בכפיות".
גפן ואלכס משה הקליטו גרסת כיסוי לשיר "איך לאהוב אותך" מאת גלי עטרי (בתמונה) ויזהר אשדות (בתמונה התחתונה).

מיקיאגי הקליט עם גפן את "את לא לבד".
דודי לוי הקליט עם גפן את "את לא לבד".
אביתר בנאי הקליט עם גפן את "אתה", "יש שמיים מעלי" ו"סוף העולם" (גרסת פסיפס).
אורית שחף הקליטה עם גפן את "בא אליי".
עידן רייכל הקליט עם גפן את "בובות", "מסילת הרכבת" ו"קוצים".
נורית גפן, אמו של אביב, אותה הספיד בעודה בחיים ב"בוכה על הקבר".
קארין אופיר הקליטה עם גפן את "בית נבנה".
אברהם פריד הקליט עם גפן את "בצורת".
אלה לי להב הקליטה עם גפן את "ורוד מבריק".
שלום חנוך הקליט עם גפן את "חצר המלך" וגרסת כיסוי ל"כתבו עליו בעיתון".
גפן כתב עבור אריק איינשטיין את "לבכות לך". בנוסף, זה ביצע עמו את "יומן מסע".
גידי גוב הקליט עם גפן גרסת כיסוי ל"ילד מזדקן" מאת כוורת.
אלון אולארצ'יק הקליט עם גפן גרסת כיסוי ל"ילד מזדקן" מאת כוורת.
אנה זק הקליטה עם גפן את "מה נשאר לי ממך".
מתי כספי הקליט עם גפן את "מסתובב" וגרסת כיסוי ל"כמו בשיר".
שרון ליפשיץ הקליטה עם גפן את "נוסטלגיה" 17 שנה לאחר פרישתה מתחום המוזיקה.
ברי סחרוף הקליט עם גפן את "סוף העולם" (גרסת ירח מלא) וחלולים.
גפן הקליט גרסת כיסוי ל"צליל מיתר" מאת אייל גולן.
אלי לולאי, סולן רוקפור עמה הקליט גפן גרסת כיסוי ל"שוב לא שקט".
זוהי רשימה הכוללת את כל השירים שהקליט והוציא לאור מוזיקאי הרוק הישראלי אביב גפן לאורך הקריירה שלו.
בנוסף, כוללת רשימה זו שירים שהקליט עם להקות התעויוט ובלאקפילד.
שירים

| "רוצה לשכב אתך" | עכשיו מעונן | 1993 | אביב גפן | אביב גפן |  |
| "ריק בבית" | פסיפס | 2010 | אביב גפן | אביב גפן |  |
| "רכבת העמק" | ירח מלא – האוסף | 1997 | יהונתן גפן | דני סנדרסון |  |
| "שבור ומחובר" | היסטוריה של תאונות | 2025 | אביב גפן | אביב גפן |  |
| "שוב החושך" | זה רק אור הירח | 1991 | אביב גפן | אביב גפן |  |
| "שוב לא שקט" (בהשתתפות רוקפור) | רוקפור בהופעה | 2000 | אלי לולאי אמיר צורף דני רכט | אמיר צורף ברוך בן יצחק |  |
| "שוב פעם" | עכשיו מעונן | 1993 | אביב גפן | אביב גפן |  |
| "שומקום" | שומקום | 1995 | אביב גפן | אביב גפן |  |
| "שחור לבן" | Live | 2007 | אביב גפן | אביב גפן |  |
| "שיר הסמרטוטים" | עכשיו מעונן | 1993 | אביב גפן | אביב גפן |  |
| "שיר לעמליה" | סדקים | 2014 | אביב גפן | אביב גפן |  |
| "שיר עצוב" | ממנטו מורי | 2002 | אביב גפן | אביב גפן |  |
| "שיר תקווה" | ירח מלא – האוסף | 1996 | אביב גפן | אביב גפן |  |
| "שלוליות" | לילות לבנים | 1999 | אביב גפן | אביב גפן |  |
| "שלום" | שומקום | 1995 | אביב גפן | אביב גפן |  |
| "שלום אחד" | זה רק אור הירח | 1991 | אביב גפן | אביב גפן |  |
| "שלכת" | עכשיו מעונן | 1993 | אביב גפן | אביב גפן |  |
| "שנינו שווים" | זה רק אור הירח | 1991 | אביב גפן | אביב גפן |  |
| "שתיקה" | לילות לבנים | 1999 | אביב גפן | אביב גפן |  |
| "תבלע את הכדור" | חלולים | 1998 | אביב גפן | אביב גפן |  |
| "תמונה לשעת ערביים" | יומן מסע | 2000 | אביב גפן | אביב גפן |  |
| "תמיד זה נגמר בדמעות" | סדקים | 2014 | אביב גפן | אביב גפן |  |
| "תצא מהמחשב" | חלולים | 1998 | אביב גפן | אביב גפן |  |
געגועים הביתה

געגועים הביתה, (באנגלית: Home sickness, 'מחלת בית') הם רגשות של מצוקה או צער, הנובעים מהריחוק הפיסי מהסביבה הביתית או ממקום בעל ערך רגשי. הגעגועים מלווים לעיתים בתחושות חרדה ודיכאון. תסמינים אלו יכולים להיות מתונים, אך גם חמורים. געגועים הביתה יכולים להתקיים למשך ימים אחדים, עד שהאדם מתרגל לסביבתו החדשה, אך עלולים להימשך לזמן ממושך הרבה יותר.
אזכורים היסטוריים

פרק זה לוקה בחסר. אנא תרמו לוויקיפדיה ו. ייתכן שתמצאו פירוט בדף השיחה. להרחיב על האזכורים ההיסטוריים.
געגועים הביתה היא תופעה מוכרת ועתיקה, ויש שרואים לה אזכורים כבר בתנ"ך, בספר שמות ובספר תהילים.
תסמינים

התסמינים של געגועים הביתה יכולים להיות רגשיים, קוגניטיבים או פיזיים. במקרים קשים אף מתפתחות בעיות בריאותיות. ניתן לתאר את התחושה כרצון או ערגה לשוב הביתה ולסביבתם המוכרת. הרגשתם יכולה להיות עצב עמוק, דיכאון, תסכול, כעס או חוסר תקווה. כאשר מופיעים תסמינים של סומטיזציה, התלונות יהיו דומות למצב דחק, כגון התכווצות שרירים, כיבים, שלשול, כאבי ראש, הקאה, בכי וכו'.
מניעה וטיפול

פסיכולוגים גורסים כי הדרך הטובה ביותר למניעת געגועים הביתה היא להתאמן בריחוק מהבית. ניסיון מוקדם עוזר לפתח את יכולת ההתמודדות[דרוש מקור].
אחרי שהתרחקו מהבית, אנשים מדווחים שהדרכים היעילות ביותר להתמודדות הן[דרוש מקור]:
שמירה על גישה חיובית.
שמירת קשר עם הבית באמצעות מכתבים (רגילים ואלקטרונים).
פעילות.
תקשורת.
הנאה מהשוני של הסביבה החדשה.
הבאת חפץ מיוחד מהבית.
ראו גם

נוסטלגיה
אלוף הבלשים בלומקוויסט

| --- | --- |

 מידע כללי
 מאת:  אסטריד לינדגרן
 שפת המקור:  שוודית
 סוגה:  רומן 
 הוצאה
 הוצאה:  ראבן וסיוגרן 
 תאריך הוצאה:  1946
 הוצאה בעברית
 הוצאה:  כנרת זמורה-דביר
 תאריך:  2018
 תרגום:  דנה כספי
 מספר עמודים:  142
 סדרה
 סדרת ספרים:  אלוף הבלשים בלוקוויסט- הרפתקאותיו של ילד השואף להיות בלש
 
אלוף הבלשים בלומקוויסט הוא הספר הראשון מתוך הטרילוגיה אלוף הבלשים בלומקוויסט - הרפתקאותיו של ילד השואף להיות בלש, שנכתבה על ידי אסטריד לינדגרן. הספר יצא לאור לראשונה ב-1946 בשוודית ותורגם לעברית על ידי דנה כספי בשנת 2018.
תקציר העלילה

קאלה בלומקוויסט תמיד רצה להיות בלש, אבל שום דבר אף פעם לא קורה בעיירה השקטה בה הוא גר. כל יום הוא בילה עם חבריו אווה-לוטה ואנדרס (חבורתם נקראת גם השושנים הלבנות). יום אחד בן דודה של אמא של אווה-לוטה, הדוד איינר, מגיע לעיירה. הוא לוקח את קאלה, אווה-לוטה ואנדרס לטירה עתיקה שם הוא פותח את המרתף עם פורץ מנעולים. פריצת המנעול גורמת לקאלה להתחיל לחשוד בו. הוא לוקח את טביעות האצבעות שלו ועוקב אחריו. חבריו לא מאמינים לו וצוחקים עליו. הם עסוקים במשחק שבו הם נלחמים עם חבורת השושנים האדומות (סיקסטן, בנקה ויונטה).
קאלה החל לרגל אחר איינר ונתקל בשני אנשים שמחפשים אותו. הוא גילה ששני האנשים האלה השתתפו עם הדוד איינר בשוד יהלומים. איינר ברח עם כל השלל, ולכן הם איימו להרוג אותו. קאלה גילה עם אנדרס ואווה-לוטה שאיינר החביא את הקופסה עם היהלומים בחורבות הטירה במרתף, והם לקחו את השלל והחביאו אותו בשידה בבית של אווה-לוטה. השודדים גילו שהילדים מצאו את היהלומים, כלאו אותם במרתף של הטירה וברחו עם הקופסה. כשהילדים סוף סוף הצליחו למצוא את היציאה מהמרתף, הם ראו את השודדים ואיינר בורחים עם הרכב שלהם. הם יצאו עם המשטרה למרדף, ובסוף הצליחו להגיע אליהם. להפתעתם, השודדים גילו שהם לקחו את הקופסה הלא נכונה: קופסת המסמכים של השושנים הלבנות.
דמויות

קאלה בלומקוויסט - רוצה להיות אלוף הבלשים, עד כדי כך שהוא ממציא פשעים. בעל שיער בהיר. אביו ויקטור מנהל את המכולת "המכולת של ויקטור בלומקוויסט". ממוקד במטרה ובלש מחונן. כותב את כל הפרטים שנראים לו חשובים בפנקס. בן 13. מגיע ממעמד הביניים.
אנדרס - רוצה להיות נהג קטר שיהיה גדול. בעל שיער שחור, ציני, חברו הטוב ביותר של קאלה. מנהיג חבורת השושנים הלבנות. בן הסנדלר. בן 13. עני.
אווה-לוטה ליסנדר - מושא אהבתם גם של אנדרס וגם של קאלה. בעלת שיער בהיר, חצופה, פיקחת ובעלת כישרונות רבים. בת האופה. שונאת את הדוד איינר. בת 13. עשירה.
הדוד איינר - גבוה ורזה, בא מסטוקהולם. בן דודה של אמו של אווה-לוטה מיה. ידוע גם בתור איינר לינדברג וגם איינר בראנה. השתתף בשוד יהלומים עם ארתור (אותו קאלה מכנה "החיוור") ושמנדריק (אותו קאלה מכנה "המגעיל") וברח עם כל השלל.
ציטוט נבחר

"דם, אין ספק שזה דם": קאלה אומר את זה בתחילת הספר כאשר הוא נפצע מהמחדד שלו, ומדמיין שמדובר ברצח.
"מכל אלה למדו שני דברים: לא לתת לאיש להפתיע אותם ולשתוק כשצריך."
ספרי המשך

קאלה בלומקוויסט חי חיי סכנה (1951)
קאלה בלומקוויסט ורסמוס (1953)
ביקורות

פרק זה לוקה בחסר. אנא תרמו לוויקיפדיה ו. ייתכן שתמצאו פירוט בדף השיחה.
הערות שוליים

↑  אסטריד לינדגרן, אלוף הבלשים בלומקוויסט, 1946
זמר (יישוב)

זמר (בערבית: زيمر) היא מועצה מקומית ערבית במחוז המרכז בישראל. שטח השיפוט שלה הוא כשתים-עשרה וחצי  אלף דונם. כפר זה הוכרז כמועצה מקומית בשנת 1988. כלל תושבי זמר הם ערבים-מוסלמים.
ראש המועצה המקומית הוא גאזי גאנם. זמר נמנית עם אזור המשולש על קו התפר עם הגדה המערבית.
על היישוב

מועצה מקומית זמר הוקמה מאיחודם של ארבעה כפרים:
ימה (בערבית: يمة או يما)
ביר א-סיכה (בערבית: بير السـِّكـَّة או بئر السـِّكـَّة)
מרג'ה (בערבית: مرجة או المرجة)
איבת’אן (בערבית: إبثان)
בשנות הארבעים של המאה העשרים, בתקופת המנדט הבריטי, עבדו רבים מתושבי הכפרים הללו בתפקידי בנייה ותחזוקה במחנה חיל האוויר הבריטי RAF Ein Shemer (כיום מנחת עין שמר).
בתחילת שנות ה-60 יזם משרד העבודה הקמת 22 יחידות דיור למגורי ענף ממשפחת דקה בכפר ימה.
ארבעת הכפרים אוחדו בשנת 1988 למועצה מקומית אחת בשם "זמר". שם המועצה המקומית נקבע לפי שמו של הוואדי שעובר סמוך לארבעת הכפרים - ואדי זמר (בערבית: وادي الزمر). בחירת השם נעשתה כפשרה בין עמדת משרד הפנים שדרש שם עברי למועצה המקומית, לעמדת ראשי הכפרים שדרשו לקבוע שם ערבי. כיוון ששמו של הוואדי כמעט זהה בעברית ובערבית, התקבלה ההחלטה לקרוא למועצה המקומית החדשה בשמו, אם כי במהלך השנים קטנה השכיחות בשימוש במונח "ואדי" בתחילת השם.
המועצה שוכנת בסמוך לכביש 6 ובין הקיבוצים מגל ובחן.
בעקבות גירעונות גדולים מונתה לזמר ועדה קרואה בתחילת שנת 2008.
אוכלוסייה

לפי נתוני הלשכה המרכזית לסטטיסטיקה (הלמ"ס) נכון לסוף דצמבר 2024 (אומדן), מתגוררים בזמר 7,902 תושבים, מתוכם 7,806 תושבי ישראל (מקום 203 בדירוג רשויות מקומיות בישראל).  שינוי בגודל האוכלוסייה ‎+1.7% בשנה‏.  אחוז הזכאים לתעודת בגרות מבין תלמידי כיתות י"ב בשנת ה'תשפ"ב (2021-‏2022) היה 87.8%. השכר החודשי הממוצע של שכיר במשך שנת 2021 היה 8,266 ש"ח (ממוצע ארצי: 11,330 ש"ח).
להלן גרף התפתחות האוכלוסייה ביישוב:
שטחים חקלאיים והיסטוריים

בין הכפרים משתרעים מטעי זיתים, בהם פזורים פה ושם מבנים עתיקים ולצדם עצי בוסתן. לצד הכביש הראשי העובר בכפר ימה, שוכן בית הספר התיכון החקלאי, ובו שדרה בולטת של דקלי וושינגטוניה, הנראית למרחוק. הגבוה בארבעת כפרי המועצה הוא הכפר מרג'ה, ומפינות שונות בכפר יש תצפיות לעבר השרון ולעבר סהל איבת'ן - בקעה המשתרעת במוצא נחל חביבה מהשומרון, בין הכפר עתיל במזרח לקו מגל-ימה במערב.
בכפר איבת'ן שוכנת ח'רבת איבת'ן. כיום רוב שטחה מכוסה בבתי הכפר. באוקטובר 2000 נערכה חפירת הצלה באתר לאחר שנפגעו שרידים עתיקים בעת עבודות בנייה בסמוך למקום. החפירה הארכאולוגית מצאה שני קירות הניצבים זה לזה, הממצאים מתוארכים ברובם לתקופה ההלניסטית ובהם נר וכלי בישול. ממצאים בודדים תוארכו לתקופה הרומית והביזנטית. באפריל 2010 נערכה חפירה בדיקה ליד הח'רבה עצמה, בתוך כרם זיתים. החפירה גילתה תשתית של דרך רומית יחד עם כלי בישול מהתקופה הרומית הקדומה (המאה ה-1 לספירה). ביולי 2015 נמצאה קטע מסמטה השייכת לכפר מהתקופה הרומית הקדומה. בנוסף נמצאו שרידי חרסים המתוארכים לשלהי התקופה ההלניסטית. בינואר 2018 התגלה שריד של קיר שהיווה חלק מדרך רומית, ולידו נמצאו חרסים נוספים מהמאות ה-2 וה-3 לספירה.
חינוך

ביישוב שני בתי ספר יסודיים: "ביר אלסיכה" ו"אלנבראס", כמו כן ישנה חטיבת ביניים אחת, "אלנהדה" ובית ספר תיכון אחד, "תיכון חקלאי ימה". בית הספר התיכון הוא בית הספר החקלאי השני במגזר הערבי (בנוסף לבית הספר החקלאי בכפר ראמה שבגליל). בית הספר התיכון נחשב לאחד מבתי הספר המובילים במגזר הערבי, עם אחוזי זכאות לבגרות גבוהים במגוון תחומי התמחויות. הוא הוקם בתחילת שנות השבעים של המאה הקודמת[דרושה הבהרה] ובמשך שנים רבות פקדו אותו תלמידים מכל רחבי אזור המשולש. בשנים האחרונות רוב תלמידי בית הספר הם תושבי זמר. בשנת הלימודים 2019--2020 הועברה חטיבת הביניים "אלנהדה", לתוך מבנה חדש שנבנה בתוך תחומי בית הספר התיכון "חקלאי ימה".
ראו גם

המשולש
קו התפר
גדר ההפרדה
כפר ימה
גנב החרבות

| --- | --- |

 מידע כללי
 מאת:  פיטר לרנג'יס
 שפת המקור:  אנגלית
 סוגה:  ספר הרפתקאות
 הוצאה
 הוצאה:  תאגיד סקולסטיק 
 תאריך הוצאה:  2009
 מספר עמודים:  150
 הוצאה בעברית
 הוצאה:  הוצאת מודן
 תאריך:  2011
 תרגום:  רוני בק
 סדרה
 סדרת ספרים:  39 רמזים
 ספר קודם:  תו קטלני
 הספר הבא:  מעבר לקבר
 קישורים חיצוניים
 הספרייה הלאומית:  003145219
 
גנב החרבות (באנגלית: The Sword Thief) הוא הספר השלישי בסדרת הספרים "39 רמזים", ונכתב על ידי פיטר לרנג'יס. הספר יצא לאור בעברית בשנת 2011. כמו הספרים הקודמים בסדרה, הוא מדבר על מסעם של איימי ודן קהיל אחרי השיקוי המשפחתי שלהם, שכדי להכינו צריך למצוא את 39 הרמזים המובילים אליו, וכמו כן על דן ואיימי להתחרות במשפחה שלהם, שלהם אותה מטרה.